OpenLLM-France/wikimedia huggingface dataset:
# Galaria

Galaria Siziliaren barnealdeko antzinako hiri bat da, Ennako probintziakoa.

## Historia

Galaria, Esteban Bizantziokoaren arabera, Morgesek, morgeteen erregeak, sortu zuen (nondik bere izena Margi haranak eta Morgantina hiriak hartzen duten, honek K.a. X. mendean sortua).
Ondoren, Diodorok K.a. 338an, kontatu zuen Timoleonek, Etna eta Galariako hiriak suntsitu zituela, bere aurka matxinaturiko mertzenarioak sarraskituz. Horretarako, Mamerko Cataniakoa tiranoaren alde jarri zen eta, honela, koalizio edo simmakia ospetsua haustea lortu zuen. Diodorok Biblioteka Historikoan aipatzen du, K.a. 312/311n, Agatoklesen aurkako sirakusarrek, Dinokrates buru zutela, gertuko Centuripe eta Galariaren aurkako aldi bereko ekintza bat antolatu zutela, Agatoklesen tratamenduarekin konforme ez zeuden biztanleek deituta (handik gutxira, ordea, Agatoklesek bi hiriak hartu zituen). Diodorok kontatzen dizkigun azken bi pasadizo horietatik argi geratzen da Etna, Centuripe eta Galaria oso gertu zeudela (Poggio Cocola Centuripe eta Civita di S.M.Licodia artean dago). Diodoro Sikulok berriro aipatzen du Galaria izan baitzen Entelari laguntzeko soldaduak bidali zituen hiri gutxietako bat kartagotarrek K.a. 345ean egindako setioaren aurka. Pasadizo honek Galaria tropa mertzenario italikoek berriz kolonizatu zutela iradokitzen du (ziuraski K.a. 312 eta K.a. 311 bitartean suntsitua izan ondoren. Izan ere, Entellako bere ahaideei laguntzera talde txiki bat bidali behar izan zuten antzinako hiri gutxienetako bat izan zen. Plinio Zaharrak galariarrak hiriko biztanle "soldatapekotzat" jotzen ditu. Plinio Zaharrak galaziarrak biztanle estipendiarioatzat jotzen zituen.

## Oharrak

* ↑ Beste mertzenario italiar soldadu batzuekin ere berkolonizatua, ziuraski, Campaniarrak
* ↑ Zergak ordain behar dituztenak

## Erreferentziak

* ↑ Esteban Bizantziokoa: Ethica, 196.11
* ↑ Diodoro Sikulo: XVI., 82
* ↑ Diodoro Sikulo: Biblioteka Historikoa, XIX., 104.
* ↑ Diodoro Sikulo: Biblioteka Historikoa, XVI. liburua, 67, 3.
* ↑ Plinio Zaharra: Naturalis historia, III. liburua, 14.
* ↑ Plinio Zaharra:Naturalis historia, III. liburua, 14.

## Kanpo estekak

* Naturalis historia
* Datuak: Q79631066
# Galarko gatzagak

Galarko gatzagak Getze Galarren zeuden 20. mendera arte, 21. mendean parke batek okupatzen duen lurretan. Parke ondotik errakasto bat igarotzen da, nor gazitasunari egokitutako landaredia ikusten ahal den. Gesal Erreka zeritzon euskaraz erreka honi, eta Getze herriaren izena bezala (eta gaztelerazko izena berdintsu, Salinas de Pamplona), gatz esplotazioari lotutako toponimoak dira hauek.
Euskal Herriko gatzagen artean, lurruntze naturalean oinarriturikoen motakoak ziren.
Galar Zendeako kontzeju honetako bizibideko osagarri nagusia ziren gatzaga hauek 19. mendean. Putzu batetik ateratzen zen ur gazikara eta kanal batzuen bidez koadro eta larrainetara banatzen zen, lurruntze bidez udan gatza ekoizteko.
1930. urtearen inguruan, Julio Ruiz de Aldaren ortoargazkietan gatzaga ikusten da, baina geroago mende horretan bertan utzi zitzaion ekoizpenari.

## Iruditegia

* 21. mendeko parkea, gatzagak zeuden tokian.
* Gesal Erreka.

## Erreferentziak

* ↑ Informazio panela, Galar Zendeako udala. (20124). Getzeko planoa. (Noiz kontsultatua: 2024-06-08).
* ↑ Perezoso1976. (2020-03-21). «Flora de Navarra y Aragón.: Visitando las zonas salitrosas de Cendea de Galar. Barbatain, Salinas de Pamplona y Montaña de sal de Esparza de Galar Marzo 2020» Flora de Navarra y Aragón. (Noiz kontsultatua: 2024-06-08).
* ↑ Jimeno Jurío, José María. (1985). «Nombres vascos de ermitas en Iruñerria» Oihenart: cuadernos de lengua y literatura (4): 4. ISSN 1137-4454. (Noiz kontsultatua: 2024-06-08).
* ↑ Gran Enciclopedia de Navarra | SALINAS DE PAMPLONA. (Noiz kontsultatua: 2024-06-08).

## Kanpo estekak

* Datuak: Q126368462
* Multimedia: Galar salt evaporation ponds / Q126368462
# Galarreta pilotalekua

Galarreta Hernaniko pilotalekua da, Galarreta auzoan.

## Kanpo estekak

* Galarreta pilotalekuaren fitxa euskomedia.org
* Galarreta pilotalekuaren fitxa asegarce.com
* Datuak: Q8962901
# Gabriel Saint Laurent

Dominique Michel Gabriel Saint Laurent (Baiona, 1888ko abuztuaren 4a - ibidem, 1968ko abenduaren 17a) baionar arraunlaria izan zen, arraunketa olinpikoan aditua.
Behin hartu zuen parte Joko Olinpikoetan: Stockholmen hain zuzen ere. Jean Arné, Jean Elitxagarai, Marius Lenjeune, Louis Lafitte, Joseph Campot, Etienne Lesbats, Pierre Alvarez eta François Elitxagarairekin batera lehenengo errondan eliminatuak izan ziren.
Société Nautique de Bayonne izan zuen kluba.

## Erreferentziak

* ↑ Gjerde, Arild; Heijmans, Jeroen; Mallon, Bill; Evans, Hilary. (2010eko azaroa). Gabriel St. Laurent Biography and Olympic Results. in: Olympics. Sports Reference.com.
* Datuak: Q12258082
# Gabriel Tarde

Jean-Gabriel De Tarde (Sarlat, Dordoina, 1843ko martxoaren 12a - Paris, 1904ko maiatzaren 13a) frantses soziologoa eta kriminologoa izan zen. Justiziako Ministerioan Estatistika Zerbitzuko buru izan zen (1893), eta Collège de France-n Filosofia Modernoko irakasle (1900).
Kriminalitateari buruzko lan ugari egin zituen, eta Frantziako soziologo garrantzitsuenetako bat izan zen. Tarderen iritzian imitazioa da gizartearen bilakaeraren oinarria eta kriminalitatearen arrazoietako bat. Obra nagusiak: Criminalité comparée (1886, Kriminalitate alderatua), Les Lois de l'imitation (1890, Imitazioaren legeak), Études pénales et sociales (1892, Azterketa penal eta sozialak), Études de psychologie sociale (1898, Psikologia sozialari buruzko azterketak).

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.

## Ikus, gainera

* Gustave Le Bon
* Datuak: Q315372
* Multimedia: Gabriel Tarde / Q315372
# Gabriel Rodrigues da Silva

Gabriel Rodrigues da Silva (1996ko otsailaren 15a - ) Brasilgo futbolaria da.
Hainbat futbol taldetan jokatu du, esaterako Ventforet Kofu.

## Kanpo loturak

* (Japonieraz) J.League Data Site
* Datuak: Q28690988
# Gabriel Terra Leivas

José Luis Gabriel Terra ( Montevideo, 1873ko abuztuaren 1a - Montevideo, 1942ko irailaren 15a ) Uruguaiko abokatu eta politikari bat izan zen, 1931 eta 1933 artean presidente konstituzionala, 1933ko martxoa eta 1934ko maiatza artean de facto, eta 1938ko ekainera arte bitartekoa.

## Kanpo estekak

* Datuak: Q277922
* Multimedia: Gabriel Terra / Q277922
# Gabriel Soares

Gabriel Soares (1997ko urtarrilaren 22a) arraunlari italiarra da.
Gruppo Sportivo della Marina Militare taldeko arraunlaria da Soares.
2024ko Udako Olinpiar Jokoetan zilarrezko domina lortu zuen Skull arin bikoitzean.

## Kirol lorpenak

Udako Olinpiar Jokoak :
| Urtea | Lekua | Domina | Proba |
| 2024 | Paris | 02 ! | Skull arin bikoitza |
| Munduko Txapelketak ||||
| 2019 | Ottensheim | 02 ! | Skull arin laukoitza |
| 2022 | Racice | 01 ! | Skull arin bakarka |
| 2023 | Belgrad | 03 ! | Skull arin bikoitza |
| Europako Txapelketak ||||
| Urtea | Lekua | Domina | Proba |
| 2019 | Luzerna | 01 ! | Skull arin laukoitza |
| 2020 | Poznan | 01 ! | Skull arin laukoitza |
| 2021 | Varese | 02 ! | Skull arin bakarka |
| 2022 | Oberschleißheim | 02 ! | Skull arin bakarka |
| 2023 | Bled | 02 ! | Skull arin bikoitza |
| 2024 | Szeged | 02 ! | Skull arin bikoitza |

## Erreferentziak

* ↑ (Italieraz) Discipline sportive della Marina Militare - Canottaggio. marina.difesa.it.

## Kanpo estekak

* Datuak: Q33528646
* Multimedia: Gabriel Soares / Q33528646
# Gabriel Rufián

Gabriel Rufián i Romero (Santa Coloma de Gramenet, 1982ko otsailaren 8a-) kataluniar ekintzaile eta politikari ezkertiarra da. Eskubide sozial eta Kataluniaren autodeterminazioaren alde egiteagatik nabarmendu izan da. Pompeu Fabra Unibertsitatean Lan Harremanetan diplomatua eta Giza Baliabideen Zuzendaritzan masterraduna da, bai eta hautaketa, hezkuntza eta komunikabideetan aditua ere.
2015eko Espainiako hauteskunde orokorretan Esquerra Republicana de Catalunya alderdiko hautagai gisa aurkeztu eta gaur egun Espainiako Diputatuen Kongresuan alderdi horretako diputatua da.

## Ikus, gainera

* Kataluniako prozesu independentista

## Kanpo loturak

* Gabriel Rufiánen bloga
* Gabriel Rufián erabiltzailearen profila, Twitter zerbitzuan
* Gabriel Rufián erabiltzailearen orria, Facebook zerbitzuan
* Gabriel Rufián Romero, Instagram
* Gabriel Rufián Romero, LinkedIn
* Datuak: Q20876620
* Multimedia: Gabriel Rufián / Q20876620
# Gabriel Roby

Gabriel Roby (Baiona, 1878ko irailaren 2a- Paris, 1917ko maiatzaren 14a) lapurtar margolaria izan zen. Philippe Jolyet eta Léon Bonnaten ikaslea, euskal paisaiak margotzea gustukoa zuen. Baionako Cercle d'Etudes Euskariens elkarteko kidea izan zen. Lehen Mundu Gerra piztu zenena, Alsaziara bidali eta frontean izandako zaurien ondorioz hil zen.
* L'improvisateur
* Zamalzaina
* Bolantak
* Datuak: Q43668690
* Multimedia: Gabriel Roby / Q43668690
# Farigliano

Farigliano Italiako udalerri bat da. Cuneoko probintzian kokatuta dago, Piemonte eskualdean. 1.682 biztanle ditu, 16,44 kilometro koadroko azaleran banatuta.

## Mugakideak

Fariglianok honako udalerri hauekin egiten du muga:
Belvedere Langhe Carrù Dogliani Lequio Tanaro Clavesana Piozzo

## Kanpo estekak

* Datuak: Q20037
* Multimedia: Farigliano / Q20037
# Farindola

Farindola Italiako udalerri bat da. Pescarako probintzian kokatuta dago, Abruzzo eskualdean. 1.348 biztanle ditu, 45,47 kilometro koadroko azaleran banatuta.

## Mugakideak

Farindolak honako udalerri hauekin egiten du muga:
Castel del Monte Penne Villa Celiera Arsita Montebello di Bertona Ofena

## Kanpo estekak

* Datuak: Q51364
* Multimedia: Farindola / Q51364
# Faridkot barrutia

Faridkot barrutia Indiako barruti bat da, Faridkot dibisioan, Punjab estatuan. 617.508 biztanle ditu 1.458 kilometro koadrotan.

## Mugakideak

Honako barrutiekin egiten du muga:
Firozpur barrutia Bathinda District $^{(en)}$

## Ikus, gainera

* Punjab

## Kanpo estekak

* Datuak: Q172494
# Farincourt

Farincourt Frantziako udalerria da, Marne Garaia departamenduan dagoena, Ekialde Handia eskualdean. 2013an 53 biztanle zituen.

## Demografia
### Biztanleria

2007an Farincourt udalerrian erroldatutako biztanleak 53 ziren. Familiak 20 ziren, horien artean 12 pertsona bakarrekoak ziren (4 bakarrik bizi ziren gizonak eta 8 bakarrik bizi ziren emakumeak), 4 seme-alabarik gabeko familiak ziren eta 4 seme-alabak dituzten guraso-bakarreko familiak ziren.
Biztanleriak, denboran, ondorengo grafikoan ageri den bilakaera izan du:
Ikus jatorrizko Wikidatako eskaera eta iturriak.

### Etxebizitza

2007an 64 etxebizitza zeuden, 26 familiaren etxebizitza nagusia ziren, 19 bigarren erresidentzia ziren eta 20 hutsik zeuden. 64 etxeak ziren eta 1apartamentu bat zen. 26 Etxebizitza nagusi guztiak euren jabeen bizileku ziren;1ek bi gela zituen, 5 etxek hiru zituzten, 7 etxek lau zituzten eta 13 etxek bost zituzten. 17 etxek euren parking plaza propioa zuten azpian. 17 etxetan ibilgailu bat zegoen eta 6 etxetan bat baino gehiago zituzten.

### Biztanleria-piramidea

2009an sexu eta adinaren araberako biztanleria-piramidea hau zen:
Farincourt udalerriko biztanleria-piramidea 2009an. :
| Gizonak | Adinak | Emakumeak |
| 0 | 95 + | 0 |
| 0 | 90-94 | 0 |
| 0 | 85-89 | 0 |
| 0 | 80-84 | 0 |
| 4 | 75-79 | 4 |
| 0 | 70-74 | 4 |
| 0 | 65-69 | 4 |
| 0 | 60-64 | 0 |
| 0 | 55-59 | 0 |
| 0 | 50-54 | 0 |
| 4 | 45-49 | 0 |
| 0 | 40-44 | 4 |
| 4 | 35-39 | 0 |
| 0 | 30-34 | 0 |
| 4 | 25-29 | 4 |
| 4 | 20-24 | 0 |
| 0 | 15-19 | 0 |
| 0 | 10-14 | 4 |
| 0 | 5-9 | 0 |
| 4 | 0tik 4ra | 0 |

## Ekonomia

2007an lan egiteko adina zuten pertsonak 32 ziren, horien artean 19 aktiboak ziren eta 13 inaktiboak ziren. 19 pertsona aktiboetatik 17 lanean zeuden (12 gizon eta 5 emakume) eta 2 langabezian zeuden (2 emakume eta 2 emakume). 13 pertsona inaktiboetatik 8 erretiraturik zeuden, 2 ikasten zeuden eta 3 "bestelako inaktibo" gisa sailkaturik zeuden.

### Ekonomia jarduerak

2007an herrian zegoen saltoki bakarra zerbitzu enpresa batena zen.

## Gertuen dauden herriak

Diagrama honek gertuen dauden herriak erakusten ditu.

## Erreferentziak

* ↑ Population et logements par commune depuis le recensement de 1962 (1961 pour les Dom) à 1999
* ↑ Logement, 1968-2007
* ↑ Population par sexe et âge quinquennal de 1968 à 1999. http://www.recensement-2007.insee.fr+(Noiz kontsultatua: 2010-07-13).
* ↑ Emploi et population active 1999 et 2007
* ↑ Créations et stock d'établissements par commune en 2009

## Kanpo estekak

* (Frantsesez)Résumé statistique INSEEren udalerriko estatistiken laburpena.
* (Frantsesez)Évolution et structure de la population INSEEren udalerriko datuen fitxa.
* (Frantsesez)France par comune Frantziako udalerri guztietako datu zehatzak mapa baten bitartez eskuragarri.
* Datuak: Q1330888
* Multimedia: Farincourt / Q1330888
# Farinelli

Farinelli —jaiotza-izena: Carlo Broschi Farinelli— (Napoli, Italia, 1705eko urtarrilaren 24a - Bolonia, Italia, 1782ko irailaren 16a) kantaria izan zen, castratien artean ospetsuena. Europa guztian kantatu zuen (1732-1737) baina Madrilen hartu zuen bizilekua: erreginaren begikoa izaki —Calatravako kantziler egin zuen—, eragin handia izan zuen. Fernando VI.a Espainiakoa hildakoan, Bolonian hartu zuen egoitza.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q223744
* Multimedia: Farinelli / Q223744
# Farinelli (filma)

Farinelli 1994ko Gérard Corbiau belgikar zinema zuzendariaren film dramatikoa da.

## Argumentua

Oharra: Atal honek istorio osoa edo amaiera argitzen du.
Ricardo Broschi bere aitonak Farinelli umea zikiratzea erabakiko du bere ahots gardena mantentzeko. Horrela familia osoa operak egiteko gai izango da.

## Aktoreak

* Stefano Dionisi : Carlo Broschi "Farinelli"
* Enrico Lo Verso : Riccardo Broschi
* Elsa Zylberstein : Alexandra
* Jeroen Krabbé : Georg Friedrich Haendel
* Caroline Cellier : Margareth Hunter
* Renaud du Peloux de Saint Romain : Benedict
* Omero Antonutti : Nicola Porpora
* Marianne Basler : Comtesse Mauer
* Pier Paolo Capponi : Broschi
* Graham Valentine : Galesko printzea
* Jacques Boudet : Filipe V.a Espainiakoa
* Delphine Zentout : zale gaztea

## Kanpo estekak

* Datuak: Q1341293
# Faringdon

Faringdon, Ingalaterrako erdialdean dagoen udalerri bat da, Oxfordshire konderrian.
2021ean 8.627 biztanle zituen.
* Datuak: Q663599
* Multimedia: Faringdon / Q663599
# Faridabad barrutia

Faridabad barrutia Indiako barruti bat da, Faridabad dibisioan, Haryana estatuan. 1.809.733 biztanle ditu 2.151 kilometro koadrotan.

## Mugakideak

Honako barrutiekin egiten du muga:
Gurugram barrutia Gautam Buddh Nagar barrutia

## Ikus, gainera

* Haryana

## Kanpo estekak

* Datuak: Q2086173
# Farina (Illinois)

Farina Illinoiseko herri bat da. Fayette konderrian kokatua dago. 2010ean 518 biztanle zituen, 3,77 kilometro koadrotan banatuta.

## Ikus, gainera

* Fayette konderria

## Kanpo estekak

* Datuak: Q2608106
* Multimedia: Farina, Illinois / Q2608106
# Galerina pumila

Galerina pumila Hymenogastraceae familiako onddo espezie bat da.
Sinonimoa: Galerina mycenopsis.

## Deskribapena

Kapela: 1 eta 2 cm bitarteko diametrokoa, ganbila, sakon ildaskatua, okre-horixka kolorekoa erdigunea arre-orein kolorekoarekin, zimeltzean krema-okre antzeko kolorea hartzen du.
Orriak: Oso zabal, erdian zabalagoak eta ia libreak.
Orri libreak: Oinera hurbiltzen diren orriak, baina ukitzen ez diotenak.
Hanka: 5 cm inguruko garaierakoa eta 0,2 cm inguruko diametrokoa, kolore berekoa, zetaduna, errezelaren hondarrekin (zurixka).
Haragia: Zurbila, usaingabea.
Etimologia: Galerina terminoa, galeraren txikigarria da, latinezko "galerus" delakoarena. Galerina hitzak, kupula gisa, erabiltzen den larruzko burukoa esan nahi du. Kapelaren formagatik. Pumilus epitetoa, nanoa, txikia, pigmeoa, esan nahi duen "pumilus" hitzetik. Beste espezie batzuekin alderatuta txikia delako.

## Jangarritasuna

Ez da jangarria

## Sasoia eta lekua

Udazkenean. Zelai eta larre goroldiotsuetan.

### Banaketa eremua

Kanada, Ameriketako Estatu Batuak, Groenlandia, Islandia, Europa, Errusia , Hegoaldeko Georgiak, Australia.

## Erreferentziak

* ↑ Euskal Herriko perretxiko eta onddoak, 2013, 2014, 2016, 2017, Fernando Pedro Pérez, Kultura Saila, Eusko Jaurlaritza • Bizkaiko Perretxiko eta Onddoak, A.D.E.V.E., 2012 • Euskalnatura • Euskal Herriko Onddoak. 5 tomos, Luis García Bona, Kriselv, 1987 • Catálogo micológico del País Vasco, Aeranzadi, 1973 • Mendizalearen Hiztegia [mikologia], Ostadar Mendi Taldea.
* ↑ Bon,Marcel. (1988). Guia de Campo de los hongos de Europa. Ediciones Omega, S. A. Barcelona, 248 or. ISBN 84-282-0865-4..
* ↑ Galerina pumila: GBIF—the Global Biodiversity Information Facility.

## Kanpo estekak

* Datuak: Q10525947
* Multimedia: Galerina pumila / Q10525947
# Galerina sideroides

Galerina sideroides Hymenogastraceae familiako onddo espezie bat da.

## Deskribapena

Kapela: 30 mm arteko diametrokoa, hasieran kanpai itxurakoa edo hemisferikoa, gero ganbiletik lau-ganbilera, titi antzeko batekin, lehenengo ertza inflexua, gero zuzena, arin ildaskatua, errezelaren hondakin zuriekin. Kapelaren azala glabroa, eguraldi hezean pixka bat likatsua, higrofanoa, marroi-okre kolorekoa, marroi-gaztaina kolorekoa edo marroi-gorrixka disko aldera, oro har, zuriagoa ertzerantz, okre-hori kolorekoa eguraldi lehorrean.
Orriak: Estu, bihurgunetsuak edo sabeldunak, adnatuak, lehenengo okre-marroi kolorekoak, helduaroan marroiak, ertz osoa edo krenulatua, zurbilagoa.
Hanka: 80 mm arteko garaierakoa eta 5 mm arteko diametrokoa; zilindrikoa, oinarrirantz loditua, goialdean pruinaduna, ale heldugabeetan eraztun eremu batekin goialdean, ondoren, errezel zurixkaren hondarrekin beheko bi herenetan, okre-hori kolorekoa edo krema kolorekoa goiko aldean, marroi-gorrixka ilun kolorekoa oinarrirantz.
Haragia: Okre-marroi kolorekoa, marroi-gorrixka oinarrian, irin usain eta zapore ahulak.
Etimologia: Galerina terminoa, galeraren txikigarria da, latinezko "galerus" delakoarena. Galerina hitzak, kupula gisa, erabiltzen den larruzko burukoa esan nahi du. Kapelaren formagatik.

## Jangarritasuna

Ezezaguna edo susmagarria.

## Sasoia eta lekua

Udan eta udazkenean. Egur hondarretan, koniferoen pinu-luma hiletan (Picea, Pinus). Urria.

### Banaketa eremua

Kanada, Ameriketako Estatu Batuak, Mexiko, Europa, Errusia, Kaukasia.

## Erreferentziak

* ↑ Euskal Herriko perretxiko eta onddoak, 2013, 2014, 2016, 2017, Fernando Pedro Pérez, Kultura Saila, Eusko Jaurlaritza • Bizkaiko Perretxiko eta Onddoak, A.D.E.V.E., 2012 • Euskalnatura • Euskal Herriko Onddoak. 5 tomos, Luis García Bona, Kriselv, 1987 • Catálogo micológico del País Vasco, Aeranzadi, 1973 • Mendizalearen Hiztegia [mikologia], Ostadar Mendi Taldea.
* ↑ (Gaztelaniaz) Bon,Marcel. (1988). Guia de Campo de los hongos de Europa. Ediciones Omega, S. A. Barcelona, 248 or. ISBN 84-282-0865-4..
* ↑ (Gaztelaniaz) Sociedad micológica Barakaldo. Investigación y divulgación de la micologia.
* ↑ Galerina sideroides: GBIF—the Global Biodiversity Information Facility.

## Kanpo estekak

* Datuak: Q10713592
* Multimedia: Galerina sideroides / Q10713592
# Galerina uncialis

Galerina uncialis Hymenogastraceae familiako onddo espezie bat da.
Sinonimoak: Agaricus uncialis, Naucoria uncialis.

## Deskribapena

Kapela: 30 mm arteko diametrokoa, hasieran globo-itxurakoa edo hemisferikoa, gero ganbiletik laura, batzuetan titi antzeko batekin; ertza luzaroan inkurbatua, mehea; kapelaren azala glabroa, higrofanoa, leuna edo pixka bat zimurtsua diskoan, gutxi edo batere ildaskatu gabea gardentasunagatik, hori-okre kolorekoa, marroia edo arre-herdoil kolorekoa, okre-laranja kolorekoa, diskoan ilunagoa eta eguraldi lehorrean zurbilduz
Orriak: Zabal, desberdinak, lamelulekin, oinaren ondoan sabeldunak, adnatuak; lehenengo hori-okre kolorekoak, arre-herdoil kolorekoak helduaroan, ertza krenulatu fin batekin eta zurbilagoa.
Hanka; 40 mm arteko garaierakoa eta 5 mm arteko diametrokoa, zilindrikoa, okre-marroi kolorekoa goialdean, arre-marroi-gorrixka oinarrirantz, fibrilosotik mintzezkora doan eraztun nabarmen batekin, okre zurbil kolorekoa, iraunkor samarra ale helduetan.
Haragia: Mehea, okre antzeko kolorekoa. Irin usain eta zapore arin batekin. Espora-jalkina marroi-gorrixka kolorekoa.
Etimologia: Galerina terminoa, galeraren txikigarria da, latinezko "galerus" delakoarena, Galerina hitzak, kupula gisa erabiltzen den larruzko burukoa esan nahi duen "estilo" hitzetik eta portua esan nahi duen "fero" hitzetik; hankan errezel hondarrak dituelako

## Jangarritasuna

Interes gastronomikorik gabea.

### Nahasketa arriskua

Oso antzekoak diren espezie asko daude: Galerina paludosa, Galerina marginata, Galerina badipes eta abar.

## Sasoia eta lekua

Udazkenean. Talde txikitan, briofitoz estalitako lurzoru hareatsuetan, batez ere kostaldeko duna finkatuetan. Ez da oso ohikoa.

### Banaketa eremua

Europa, Errusia.

## Erreferentziak

* ↑ Euskal Herriko perretxiko eta onddoak, 2013, 2014, 2016, 2017, Fernando Pedro Pérez, Kultura Saila, Eusko Jaurlaritza • Bizkaiko Perretxiko eta Onddoak, A.D.E.V.E., 2012 • Euskalnatura • Euskal Herriko Onddoak. 5 tomos, Luis García Bona, Kriselv, 1987 • Catálogo micológico del País Vasco, Aeranzadi, 1973 • Mendizalearen Hiztegia [mikologia], Ostadar Mendi Taldea.
* ↑ (Gaztelaniaz) Bon,Marcel. (1988). Guia de Campo de los hongos de Europa. Ediciones Omega, S. A. Barcelona, 248 or. ISBN 84-282-0865-4..
* ↑ (Gaztelaniaz) Sociedad micológica Barakaldo. Investigación y divulgación de la micologia.
* ↑ (Gaztelaniaz) Guia de Setas y Hongos de Navarra.
* ↑ Galerina uncialis: GBIF—the Global Biodiversity Information Facility.

## Kanpo estekak

* Datuak: Q10502155
* Multimedia: Galerina uncialis / Q10502155